open-index/open-wikipedia-markdown huggingface dataset:
גרנשן

**גרנשן** (בגרמנית: **Grenchen**, בצרפתית: **Granges**) היא עיר בקנטון זולותורן שבשווייץ. והעיר הראשית של מחוז לברן.

העיר שוכנת למרגלות הרי היורה בין העיר זולותורן לבין העיר ביל/ביין, במרחק של כ-25 ק"מ מצפון לבירת שווייץ, ברן. כעיר שאוכלוסייתה מונה מעל 16,000 תושבים, היא אחת הערים הגדולות בקנטון. גרנשן ידועה בתעשיית שעוני היד שלה, שקיימת בה החל מאמצע המאה ה-19. בעיר פועל מצפה כוכבים ידוע.

## היסטוריה
גרנשן מתועדת לראשונה במקור משנת 1131 בשם Granechun. מקורו של השם בשורשים גאלו-רומים והמונח graneca משמעותו אסם. התיישבות באזור קיימת כבר קודם לכן ונתגלו ממצאים מהתקופה הנאוליתית ומתקופה הרומית. במאה ה-10 נבנתה הטירה שכיום היא בניין עיריית בטלך הסמוכה. בתחילה הייתה הטירה בנויה בעץ ובמאה ה-12 היא הוחלפה בטירת אבן מבוצרת. הטירה עלתה באש בשנת 1200 לערך אך נבנתה מחדש. במחצית הראשונה של המאה ה-13 ירשו אותה רוזני שטרסבורג ובסוף המאה הם ויתרו עליה. עד לסוף המאה ה-16 שימשה הטירה כבית כלא. הטירה פורקה ב-1806 ואבניה שימשו לבניית הכנסייה הקתולית. אבני הקבר של רוזן גרנשן שנקבר בכנסייה הישנה היו אבני היסוד של הכנסייה החדשה.

בציור מהעידן הטרום-תעשייתי נראית גרנשן ככפר השוכן על רקע נוף ירוק. השם Kastels, המתייחס לאזור המגורים הצפון-מזרחי, קשור ככל הנראה לחורבות השוכנות על המורדות המיוערים שמעליהם. החל מ-1851 פועלת בגרנשן תעשיית השעונים שהשפיעה רבות על כלכלת העיר. ב-1857 חוברה עיר לרשת הרכבות באמצעות מסילת הרכבת מביל/ביין לזולותורן, ב-1927 המסילה חושמלה וב-1932 היא הוכפלה. במחצית השנייה של המאה ה-19 פעל שירות של סירות קיטור לאורך נהר הארה.

ב-1873 נבנה ביוזמתו של ראש העיר אובזביוס פוגט בית חולים. בית החולים נסגר ב-2011. במסגרת שביתה כללית שהייתה בשווייץ ב-1918 נורו שלושה שובתים על ידי צבא שווייץ. בשנות השלושים ובשנות השבעים של המאה ה-20 אירעו משברים בתעשיית השעונים בעיר והדבר גרם לירידה באוכלוסיית העיר.

## גאוגרפיה ודמוגרפיה
שטחה של גרנשן הוא 26.1 קמ"ר. מתוכם 37.9% משמשים לחקלאות, 40.1% הם שטחים מיוערים, 20.7% הם שטחים בנויים, 1.3% הם שטחי אגמים ונהרותל ו-0.2% הם שטחים בלתי מעובדים.

גרנשן היא העיר הראשית במחוז לברן והשנייה בגודלה בקנטון זולותורן. היא משתרעת בין הכפר שטאד שעל גדת הארה, בגובה של 430 מ' מעל פני הים לבין הרכס הראשון של הרי היורה בגובה של 1,348 מ' מעל פני הים.

נכון לשנת 2014 מנתה אוכלוסיית גרנשן 16,480 תושבים .

## קישורים חיצוניים

* 
* הערך גרנשן במילון ההיסטורי של שווייץ 

## הערות שוליים

קטגוריה:שווייץ: ערים
קטגוריה:זולותורן (קנטון)
קטגוריה:ערים זוכות פרס ואקר
גלגו

**גלגו** (שם מדעי: *Galago*) הוא סוג של טרום קופים החיים ביבשת אפריקה בערבות, סוואנות וביערות. 

הגלגו דמויי למור, קטנים מאוד ושוקלים לא יותר מ-300 גרם. הם שעירים ובעלי עיניים ואוזניים גדולות והם יוצאים מקנם שבין העצים בלילה. ליצורים אלה רגליים ארוכות ביותר העוזרות להם לקפוץ למרחק של כמה מטרים בכל זינוק, מה שעוזר להם לתפוס טרף קטן ולהתחמק בקלות מטורפים.

## מינים
*גלגו סנגלי (*Galago senegalensis*)
*גלגו מוהול (*Galago moholi*)
**Galago gallarum*
**Galago matschiei*

## קישורים חיצוניים

קטגוריה:בעלי חיים שתוארו ב-1796
קטגוריה:גלגויים
קטגוריה:טקסונים שתוארו בידי אטיין ז'ופרואה סנט-אילר
מצד גבעת שפירא

**"מצד גבעת שפירא"** הוא מצודה הממוקמת ליד מאגר המים של הגבעה הצרפתית. משלהי  תקופת הברזל II או ראשית התקופה הפרסית, שהיה בשימוש גם בתקופה ההרודיאנית.

במקום נחשפו יסודות מבנה ייחודי הבנוי אבני צור מסותתות במתאר מלבני של 17*21 מ'. למבנה חצר מרכזית ומשני צדיה מספר חדרים, עובי הקירות שהשתמרו הוא 1.80 מ' וסביר להניח שההשתמרות היא של מסד למצד שנבנה מעליו, בין אבני המילוי נמצאו שברים של כלי חרס שמתוארכים לסוף תקופת הברזל או ראשית התקופה הפרסית (מטבע יהד נתגלה במקום), מאוחר יותר הותקנו במקום המצד מבנים חקלאיים ששינו את תוכניתו המקורית, למבנה נחצבה גת גדולה ובמרכזה בור מים.

האתר נחשף בעת הקמת השכונה ונחפר על ידי הארכאולוגית אורה נגבי מאוניברסיטת תל אביב בשנת 1969.

## הערות שוליים

קטגוריה:ירושלים: עתיקות
קטגוריה:אתרים ארכאולוגיים בירושלים
קטגוריה:ישראל: מבצרים
קטגוריה:התקופה העתיקה בארץ ישראל
קטגוריה:הגבעה הצרפתית
דורנאך

**דורנאך** (בגרמנית: **Dornach**, בגרמנית שווייצרית: **Dornech**) היא עיר במחוז דורנק שבקנטון זולותורן שבשווייץ.

## היסטוריה
דורנאך מוזכרת לראשונה במקור משנת 1223 בשם Tornacho ולפחות מאז היא מיושבת על ידי כומר שהיה ידוע בשם יוהאנס דה טורנאצ'ו. במקור משנת 1307 היא מוזכרת בשם Dornach.

במקום התחולל ב-1499 קרב דורנאך שהיה אירוע הסיום של המלחמה השוואבית ולמעשה הבטיח את עצמאותה של הקונפדרציה השווייצרית הישנה מידי האימפריה הרומית הקדושה. הקרב מונצח באנדרטה משנת 1949.

כיום דורנאך מפורסמת בשל המרכז העולמי (Goetheanum) של התנועה האנתרופוסופית ששוכן בה ושנוסד על ידי רודולף שטיינר.

## גאוגרפיה ודמוגרפיה
שטחה של דורנאך הוא 5.8 קמ"ר. מתוכם 17.3% משמשים לחקלאות, 46.3% הם שטחים מיוערים, 35.5% הם שטחים בנויים, 0.3% הם שטחי נהרות ואגמים ו-0.2% הם שטחים בלתי מעובדים.

העיר שוכנת במחוז דורנק. היא מורכבת משני כפרים שעד לרבע האחרון של המאה ה-19 היו נפרדים לחלוטים, דורנאכדורף (או אוברדורנאך) ודורנאכברוג.

נכון לשנת 2014 מנתה אוכלוסיית דורנאך 6,505 תושבים.

## קישורים חיצוניים

* 
* הערך דורנאך במילון ההיסטורי של שווייץ 

## הערות שוליים

קטגוריה:שווייץ: ערים
קטגוריה:זולותורן (קנטון)
לוריסים

[ממוזער|[גלגו ענק צפוני]]
**לוריסים** (שם מדעי: **Lorisoidea**) היא על-משפחה של בעלי אף לח מסדרת הפרימטים החיים ביערות הגשם של אפריקה ושל דרום-מזרח אסיה והודו. פרימטים אלה הם קטנים ביותר והם קרוביהם הרחוקים של הלמורים ממדגסקר. הם יצורים יחידאים היוצאים בחשיכה ובעלי עיניים ואוזניים גדולות העוזרות להם לחוש בנעשה סביבם אז. רובם יצורים איטיים, אך בני קבוצת הגלגו יודעים לקפוץ למרחק מרשים מענף לענף או אף על הקרקע.

קיימות 2 משפחות של לוריסים: לוריסיים וגלגויים.

## מיון
*על-משפחה **לוריסים** (Lorisoidea)
**משפחה לוריסיים (Lorisidae)
***פוטו זהוב (Arctocebus)
***סוג ומין יחיד פוטו מצוי (Perodicticus potto)
***סוג ומין יחיד פוטו חקיין (Pseudopotto martini)
***לוריס קטן (Loris)
***לוריס איטי (Nycticebus)
**משפחה גלגויים (Galagidae)
***גלגו גדול (Otolemur)
***גלגו מחטני (Euoticus)
***גלגו (Galago)
***גלגו הסנאי (Sciurocheirus)
***גלגו ננסי מערבי (Galagoides)
***גלגו ננסי מזרחי (Paragalago)

## קישורים חיצוניים

קטגוריה:בעלי חיים שתוארו ב-1915
קטגוריה:טקסונים שתוארו בידי ויליאם קינג גרגורי
*
קטגוריה:ערכים שבהם תבנית בריטניקה אינה מתאימה
רב יצחק בר שמואל בר מרתא

**רב יצחק בר שמואל בר מרתא** היה אמורא בן הדור השני והשלישי של אמוראי בבל.

## ביוגרפיה
בנו של רב שמואל בר מרתא שהיה כנראה בן דודו של רב.

הוא היה תלמידו המובהק של רב שהיה גם רבו של אביו, ובתלמוד הבבלי נמסרו שמועות רבות של רב מפיו. הוא נשלח לנציבין והביא לפני רב ושמואל את בשורת היתר שמן עכו"ם מפי רבי שמלאי בשם רבי יהודה נשיאה.

לאחר פטירת רב ושמואל היה עדיין צעיר וכמו שאר תלמידי רב ישב ללמוד לפני רב הונא. הוא קיבל גם מפי אמוראים נוספים מן הדור השני: רב כהנא ורב נחמן.

מתלמידיו: רבי זירא, רבי אבא ורבה בר בר חנה.

## קישורים חיצוניים

* 

## הערות שוליים

קטגוריה:הדור השני לאמוראי בבל
קטגוריה:הדור השלישי לאמוראי בבל
קטגוריה:תלמידי רב
קטגוריה:תלמידי רב הונא
קטגוריה:תלמידי שמואל
טום פרז

**תומאס אדוארד "טום" פרז** (באנגלית: **Thomas Edward "Tom" Perez**; נולד ב-7 באוקטובר 1961) הוא פוליטיקאי ועורך דין לזכויות אזרח אמריקאי, כיהן כמזכיר העבודה של ארצות הברית מיולי 2013 ועד ינואר 2017, תחת הנשיא ברק אובמה. מ-25 בפברואר 2017 עד ינואר 2021 כיהן כיו"ר הוועדה הדמוקרטית הלאומית (DNC).

## ביוגרפיה
פרז נולד בבאפלו, ניו יורק, לזוג הורים שהיגרו מהרפובליקה הדומיניקנית. הוא קיבל תואר ראשון ביחסי חוץ באוניברסיטת בראון ב-1983. ב-1987 סיים תואר J.D במשפטים ותואר שני במדיניות ציבורית באוניברסיטת הרווארד. בעת לימודיו בהרווארד התמחה אצל התובע הכללי של ארצות הברית בממשל רייגן, אדווין מיס.
בתום לימודיו עבד כנציג מחוז קולורדו בבית המשפט המחוזי של ארצות הברית
ובין 1989 ל-1995 עבד במשרד המשפטים כתובע פדרלי וכסגן עוזר היועץ המשפטי לממשלה לזכויות האזרח תחת היועץ המשפטי לממשלה ג'אנט רינו.

ב-1995 שימש כיועץ מיוחד לסנטור טד קנדי עד שנת 1998, אז החל לכהן כמנהל המשרד לזכויות האזרח במשרד הבריאות והרווחה בארצות הברית בשנים האחרונות של ממשל קלינטון. פרז נבחר למועצת מחוז מונטגומרי (מדינת מרילנד) ב-2002, וכיהן כנשיא המועצה מ-2005, עד תום כהונתו ב-2006.

הוא ניסה לרוץ כמועמד הדמוקרטי לתפקיד התובע הכללי של מרילנד, אך נפסל בשל היעדר עשר שנות ניסיון משפטי.

בבחירות ליו"ר הוועדה הדמוקרטית הלאומית (DNC) שנערכו ב-25 בפברואר 2017 ניצח פרז את המועמד המוסלמי הפרוגרסיבי קית' אליסון ביחס של 200–235 קולות, ונבחר לתפקיד. לאחר שנבחר, מינה את אליסון לסגנו. ב-21 בינואר 2021 סיים את תפקידו, ובמקומו נבחר ג'יימי הריסון.

## חיים אישיים
פרז גר בפארק טאקומה, מרילנד, עם אשתו, אן מרי סטודנמאייר, עורכת דין במקצועה, יחד עם שלושת ילדיהם.

פרז הוא קתולי.

## קישורים חיצוניים

* טום פרז באתר מחלקת העבודה של ארצות הברית

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אמריקאים ילידי מדינת ניו יורק
קטגוריה:חברי הקבינט של ארצות הברית בממשל ברק אובמה
קטגוריה:מזכירי העבודה של ארצות הברית
קטגוריה:באפלו: אישים
קטגוריה:חברי המפלגה הדמוקרטית (ארצות הברית)
קטגוריה:בוגרי אוניברסיטת בראון
קטגוריה:בוגרי בית הספר למשפטים באוניברסיטת הרווארד
קטגוריה:יושבי ראש הוועדה הדמוקרטית הלאומית
קטגוריה:אמריקאים שנולדו ב-1961
אנטנת מונופול

300px|ממוזער|שמאל|אנטנת UHF.שלושת המוטות המכוונם כלפי מטה משמשים כ"מישור קרקע" והמוט הזקוף כלפי מעלה הוא אנטנת מונופול

**אנטנת מונופול** (מכונה לפעמים: **אנטנת מרקוני**), הוא כינוי למשפחת אנטנות נפוצה, הבנויה ממוט ישר מוליך אשר בדרך כלל מונח בניצב למשטח גדול (יחסית לאורכי הגל), מוליך (כגון פני כדור הארץ) ונקרא בספרות "מישור הקרקע" (באנגלית: ground plane).

צד אחד של כבל ההזנה מחובר לחלק התחתון של האנטנה, והצד השני מחובר למישור הקרקע, בדרך כלל כדור הארץ.

זאת בניגוד לאנטנת דיפול, אשר מכילה שני מוטות זהים מוליכים, כאשר הסיגנל ממשדר עובר בין שני חצאי האנטנה.

אנטנת מונופול פועלת כמכשיר תהודה, כאשר המוט (מונופול) מתפקד כמהוד עבור גלי רדיו, המתנודד עם גלים עומדים של מתח וזרם לאורך ציר האנטנה. לאור זאת, אורך האנטנה נקבע על ידי אורך הגל, שעבורו היא משמשת.

## עקום קרינה
ממוזער|upright=1.5|Showing the monopole antenna has the same radiation pattern over perfect ground as a dipole in free space with twice the voltage
כמו באנטנת דיפול, אנטנת מרקוני היא בעלת עקום קרינה כלל-כיווני. כלומר, הוא מבטא קרינה בעוצמה אחידה בכל זווית סביב ציר האנטנה, אולם הקרינה משתנה כתלות בזווית ההגבהה, עם צניחה ל-0 בזנית של ציר האנטנה.

האנטנה מייצרת גלי רדיו בעלי קיטוב אנכי.

המונופול ניתן לתיאור (ראה איור) כדיפול, אשר החליפו את החלק התחתון שלו במישור קרקע, בזוויות ישרות לחצי הנותר. אם המישור גדול דיו, הגלים המוחזרים מהמישור, שנוצרו על ידי החלק העליון, יראו כאילו הגיעו מאנטנה מדומה זהה לחלק השני של הדיפול, וכך נוצר עקום קרינה של דיפול.

לכן, עקום קרינה של מונופול, עם מישור מוליך אידיאלי אין סופי, זהה לחלק העליון של דיפול, עם קרינה מקסימלית בכיוון מאוזן, בניצב לאנטנה. עקב העובדה שהוא קורן רק למרחב שמעל המישור, שהוא חצי המרחב של אנטנת דיפול, למונופול יהיה שבח אנטנה כפול (או גדול ב-3 dB) מדיפול זהה.

מכיוון של"דיפול חצי אורך גל" שבח אנטנה של 2.19dBi והתנגדות קרינה של 73 אוהם, "מונופול רבע אורך גל", הנפוץ שהאנטנות המונופול, יהיה בעל שבח אנטנה של:

2.19 + 3 = 5.19 dBi

והתנגדות קרינה של 36.8 אוהם, מעל מישור קרקע "טוב".

הנטייה של מישורי קרקע קטנים, או של בעלי מוליכות פחות טובה, היא להטות את כוון העוצמה המקסימלית מעלה לזוויות גבוהות יותר ביחס למישור.

## קישורים חיצוניים

## הערות שוליים

מונופול
קטגוריה:איטליה: המצאות
שפת פור

[שמאל|ממוזער|290px|אזור התפוצה העיקרי של שפת הפור (בכתום). השטח הבהיר מייצג את [מפה|מפת סודאן]]
**שפת פֿוּר**, או "**פורית**", היא שפתו של עם הפור היושב בדארפור. זוהי שפה נילו-סהארית אחידה. לרוב הפורים היא מהווה שפת אם. דוברים אותה כ-900,000 איש (מעודכן לשנת 2014). היא נכתבת באותיות לטיניות או באותיות ערביות.
*דוגמאות: אווילאקואה - בוקר טוב; אווילאקונו - ערב טוב.

התנועות נהגות כמו בעברית (אהו"י).

בפורית שלושה זמנים: הווה, הווה מתמשך ועתיד.

רוב שמות התואר בנויים משתי הברות, והעיצור האמצעי מוכפל. לדוגמה, "לקקה" – מתוק.

את שמות העצם המופשטים יוצרים על ידי השמטת התנועה המסיימת של שם התואר ועל ידי הוספת הסיומת "אין". לדוגמה, "דירו" – כבד, "דירין" – כבדות.

שלילה נעשית בתוספת "א-...-בה" סביב הפועל. לדוגמה, "באי" - הוא שותה. "אבאיבה" - הוא לא שותה.

##### תקן לשימוש במחשב
בספטמבר 2025 קיבלה שפתו של שבט ה-Zaghawa תקן Unicode לשימוש במחשב.

## הערות שוליים

קטגוריה:בלשנות
קטגוריה:שפות
קלצ'י איהנאצ'ו

**קלצ'י איהנאצ'ו** (באנגלית: **Kelechi Iheanacho**; נולד ב-3 באוקטובר 1996) הוא כדורגלן ניגרי המשחק בעמדת החלוץ בקבוצת סלטיק ובנבחרת ניגריה.

## קריירה
איהנאצ'ו נולד בעיר אוברי, בירת מדינת אימו שבניגריה. אביו ג'יימס הוא סוחר בגדים ואמו מרסי הייתה מורה ונפטרה כשהיה בן 17. הוא שיחק במועדון הנוער טייה באוברי. ב-2013 היה חבר בסגל נבחרת ניגריה שזכתה בטורניר גביע העולם בכדורגל עד גיל 17 שהתקיים באיחוד האמירויות הערביות. איהנאצ'ו כבש במהלך הטורניר שישה שערים, בישל שבעה נוספים ונבחר לשחקן המצטיין. בינואר 2014 זכה בפרס הכישרון המבטיח ביותר מטעם קונפדרציית הכדורגל של אפריקה.

באוקטובר 2014 עבר איהנאצ'ו למנצ'סטר סיטי ששילמה 350,000 לירות שטרלינג תמורת שירותיו. בשל מגבלת אישורי עבודה לא יכול היה לשחק באנגליה בחודשים הראשונים שלו במועדון. בפברואר 2015 שיחק במשחקו הרשמי הראשון עם הקבוצה עד גיל 19 של המועדון במסגרת ליגת האלופות לנוער. פציעה במשחק זה השביתה אותו למשך מספר שבועות. באפריל 2015 חזר לשחק וכבש בגמר גביע הנוער (עד 18) של התאחדות הכדורגל האנגלית, במשחק שהסתיים בהפסד סיטי 1–2 לצ'לסי. באוגוסט 2015 רשם את הופעת הבכורה שלו בפרמייר ליג וב-12 בספטמבר כבש לראשונה בניצחון 0–1 על קריסטל פאלאס. בכל העונה כבש 8 שערים ב-26 הופעות ליגה, ועוד 4 שערים בגביע ושני שערים בגביע הליגה, 14 שערים בכל המסגרות.

בעונתו השנייה בסיטי שיחק פחות, אבל הספיק לכבוש ב-23 הופעות 7 שערים בכל המסגרות.

ב-3 באוגוסט 2017 חתם איהנאצ'ו לחמש שנים בלסטר סיטי עבור 25 מיליון שטרלינג.

איהנאצ'ו זכה בפרס שחקן החודש בפרמייר ליג במרץ 2021 לאחר שכבש חמישה שערים בשלוש הופעות ליגה.

בתום עונת 2022/2023 נשר ליגה עם הקבוצה לצ'מפיונשיפ.

ב-31 ביולי 2024 לאחר שבע שנים בלסטר חתם בסביליה. ב-3 בפברואר 2025 הושאל למידלסברו עד לסוף העונה.

ב-3 בספטמבר 2025 חתם בסלטיק.

### נבחרת
איהנאצ'ו היה חבר בסגל נבחרת ניגריה לטורניר גביע העולם בכדורגל עד גיל 20 שהתקיים בניו זילנד ב-2015. בהמשך השנה זומן לסגל נבחרת ניגריה הבוגרת לקראת מוקדמות מונדיאל 2018. במרץ 2016 ערך את הופעת הבכורה שלו בנבחרת במסגרת מוקדמות גביע אפריקה לאומות.

נכלל בסגל נבחרת ניגריה לטורניר גביע אפריקה לאומות 2023.

## תארים
#### מנצ'סטר סיטי
* גביע הליגה: 2015/2016

#### לסטר סיטי
* הגביע האנגלי: 2020/2021
*מגן הקהילה: 2021

#### אישיים
* שחקן החודש בפרמייר ליג: מרץ 2021

## קישורים חיצוניים

* קלצ'י איהנאצ'ו באתר מנצ'סטר סיטי
* קלצ'י איהנאצ'ו באתר הפרמייר ליג
* 
* 

## הערות שוליים

קטגוריה:כדורגלני נבחרת ניגריה
קטגוריה:חלוצי כדורגל ניגרים
קטגוריה:כדורגלנים ניגרים
קטגוריה:כדורגלני מנצ'סטר סיטי
קטגוריה:כדורגלני לסטר סיטי
קטגוריה:כדורגלני סביליה
קטגוריה:כדורגלני מידלסברו
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:כדורגלני סלטיק
קטגוריה:ניגרים שנולדו ב-1996
טאגאנרוג

**טאגאנרוג** (ברוסית: **Таганрог**) היא עיר תעשייתית ועיר נמל במחוז רוסטוב אשר ברוסיה, השוכנת על גדות ים אזוב בשפך טאגאנרוג, 70 ק"מ מרוסטוב על הדון.

העיר היא אחת הערים הוותיקות בפדרציה הרוסית. היא נוסדה בשנת 1698 על ידי פיוטר הגדול והייתה הבסיס הימי הצבאי הראשון ברוסיה ועיר הנמל הרוסית הראשונה שהיוותה יציאה אל הים הגדול.

הסופר והמחזאי אנטון צ'כוב נולד וגדל בעיר.

## היסטוריה

שמאל|ממוזער|סמל טאגאנרוג, 1811
העיר קיבלה את שמה משפך טגאני רוג, שעל גדותיו העיר שוכנת. השם הופיע לראשונה במסמכי לשכת השגרירים, שבהם תוארה העיר בפני הנסיך הגדול איוואן השלישי לנסיך טאמאן זכרי גיזולפי. על פי המסמכים נראה שהעיר כבר הייתה קיימת בשנת 1489.

במהלך מלחמת העולם השנייה, נכבשה העיר על ידי הנאצים למשך שנה וחצי, במהלכה טבחו באלפי אזרחים.

## תעשייה
העיר מהווה מרכז תעשייתי חשוב בדרום רוסיה כאשר מפעל המתכות TAGMET הוא המפעל הגדול ביותר בעיר.

בעבר פעלו בעיר מפעלי מכונות גדולים כמפעל הקומביינים שעל בסיסו הוקם מפעל הרכבים של טאגאנרוג שייצר ברישיון את רכבי היונדאי, מפעל לשיפוץ ספינות, מפעלי מזון, מפעלים כימיים ואחרים.

## ספורט
מועדון הספורט הגדול בעיר הוא מועדון רוגבי בשם "בולאבה טאגאנרוג", שמתמודד בליגת העל הרוסית ברוגבי ומארח באצטדיון ראדוגה (שמכיל 2,000 מושבים). האצטדיון הוקם ב-1960 בשם "ראדוגה" ושמו שונה ל"בולאבה" בדצמבר 2011. בולאבה זכתה באליפות רוסיה הסובייטית ברוגבי בשנת 1985 ובגביע רוסיה הסובייטית בשנים 1984–1985.

בעבר פעל מועדון הכדורגל טאגאנרוג שהיה קיים בשנים 2006–2015 והתמודד בליגת הכדורגל המקצוענית של רוסיה, השלישית בחשיבותה. המועדון אירח באצטדיון טורפדו המכיל 5,000 מושבים ושימש בעבר את קבוצת טורפדו טאגאנרוג בשנים 1926–2004. טורפדו זכתה באליפות רוסיה הסובייטית בעונת 1955 והעפילה לגמר גביע רוסיה הסובייטית בעונת 1950, אך מאז התפרקות ברית המועצות התמודדה בדרך כלל בליגת הכדורגל החובבנית של רוסיה ובליגה האזורית עד לשנת פירוקה.

מאז ינואר 2020 פועל מועדון כדורגל מקצועני בשם "פורטה טאגאנרוג", שמתמודד בליגת הכדורגל המקצוענית החל מעונת 2020/2021.

## הקהילה היהודית
[ממוזער|ימין|צילום של [בית הכנסת בטאגאנרוג בסוף המאה ה-19]]
יהודים הגיעו לעיר בתחילת המאה ה-19. בשנת 1860 נבנה בית כנסת חדש. בשנת 1887 נאסר על היהודים להתיישב בעיר, אך ליהודים שכבר התגוררו בו הורשה להישאר. בשנת 1897 בעיר התגוררו 2,897 יהודים (כ-6% מכלל אוכלוסיית העיר).

לאחר מהפכת אוקטובר בתקופת השלטון הסובייטי פעילות דתית נאסרה. כל היהודים שלא הצליחו לעזוב את העיר לפני הכיבוש הנאצי נהרגו.

פעילות הקהילה חודשה בשנת 2005.

## קישורים חיצוניים

* 
* Taganrogcity.com: official City of Taganrog website— 
* Taganrog.su: unofficial website of Taganrog—
* קהילת יהודי טאגאנרוג באתר בית התפוצות
* 
* טאגאנרוג ביברייסקיה אנציקלופדיה 
* 
* 

## הערות שוליים

קטגוריה:רוסיה: ערי נמל
קטגוריה:מחוז רוסטוב: ערים
קטגוריה:יישובים שהוקמו ב-1698
קטגוריה:ים אזוב: ערי נמל
תוכיים (על-משפחה)

**תוכיים** (שם מדעי: Psittacoidea) היא אחת משלוש העל־משפחות שבסדרת התוכאים והגדולה מביניהן. בעל־משפחה זו 3 משפחות ובהן המינים המוכרים של התוכים. הרבה מינים מסוגלים לחקות דיבור כמו האפרור, הארות והדררה למיניהם. מינים אלה חיים ברחבי ארבע היבשות הטרופיות – אסיה, אוסטרליה, אפריקה ודרום אמריקה בעיקר ביערות גשם. הם בעלי נוצות צבעוניות וניזונים בעיקר מזרעים, צוף, פירות ומזון צמחי דומה. רבים מביניהם הם חיות מחמד נפוצות, אך חלקם נמצאים בסכנת הכחדה עקב המסחר בהם.

## מיון
* על־משפחה **תוכיים** (Psittacoidea)
** משפחת תוכיים (Psittacidae)
*** תת־משפחת אפרוריים (Psittacinae)
*** תת־משפחת אריים (Arinae)
** משפחת תוכיים נשריים (Psittrichasiidae)
*** תת־משפחת תוכיי הנשר (Psittrichasinae)
*** תת־משפחת תוכיי ואסה (Coracopsinae)
** משפחת דרראים (Psittaculidae)
*** תת־משפחת תוכים רחבי זנב (Platycercinae)
*** תת־משפחת תוכים נמריים (Psittacellinae)
*** תת־משפחת לוריים (Loriinae)
*** תת־משפחת תוכיי אהבה (Agapornithinae)
*** תת־משפחת דרריים (Psittaculinae)

## גלריה

Rhynchopsitta pachyrhyncha -captive-8a-4c.jpg|*Rhynchopsitta pachyrhyncha*
Psittrichas fulgidus WILHELMA 2008.jpg|תוכי הנשר
Trichoglossus haematodus -Jurong Bird Park, Singapore -Dec2009.jpg|*Trichoglossus haematodus*


## קישורים חיצוניים

*
קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:תוכאים
קטגוריה:על-משפחות בעלי חיים
TZ בקסיופאה

**TZ בקסיופאה** (TZ Cassiopeiae, נקרא גם: **HIP 117763** או **SAO 20912**) הוא כוכב על-ענק אדום משתנה לא סדיר איטי הנמצא במרחק של 8,000 שנות אור (2,400 פארסק) מכדור הארץ בקבוצת הכוכבים קסיופאה והוא חבר ב-OB5 ביחד עם העל-ענק האדום PZ בקסיופאה. בהירותו הממוצעת של הכוכב היא מדרגה 9.18 וייתכן שהוא משתנה סדיר למחצה עם מחזור של 3,100 ימים. הכוכב דווח לראשונה ככוכב משתנה על ידי וילמינה פלמינג בשנת 1911.

סיווגו הספקטרלי של הכוכב הוא M3 Iab וטמפרטורת פניו היא 3,600 קלווין. לכוכב מסה של 15 מסות שמש, ורדיוס של 800 רדיוסי שמש ועוצמת הארתו של הכוכב גדולה פי 98,000 מזו של השמש. איבוד המסה של הכוכב הוא כשתי מיליוניות מסת שמש כל שנה.

## קישורים חיצוניים
* 

קטגוריה:קבוצת הכוכבים קסיופאה
קטגוריה:על-ענקים מסוג M
קטגוריה:משתנים לא סדירים איטיים
האיגוד הבין-לאומי לגאודזיה וגאופיזיקה

**האיגוד הבין-לאומי לגאודזיה וגאופיזיקה** (בצרפתית: **Union géodésique et géophysique internationale**, באנגלית: The **International Union of Geodesy and Geophysics**, בראשי תיבות: **IUGG**) הוא מוסד ללא כוונת רווח בין-לאומי ששם לו למטרה ללמד, לטפח ולתעד את המחקר של גאודזיה וגאופיזיקה ברחבי העולם.

האיגוד נוסד בשנת 1919 בבריסל, בלגיה ועבר לאחר מכן אל העיר פוטסדם בגרמניה. השפה הרשמית בארגון נשארה צרפתית גם לאחר המעבר אל גרמניה. האיגוד שם לו למטרה לקדם ולתאם עבודות מחקר הקשורות בשינויים הפיזיקליים והכימיים של כדור הארץ בעזרת תצלומי אוויר ולוויין. האיגוד מבצע מחקרים גם בחלל ועל כוכבי הלכת. האיגוד מאגד תחתיו את כל הארגונים המקצועיים והמדעיים העוסקים בתחומי הגאודזיה והגאופיזיקה ובשיתוף עם מוסדות אקדמיים. האיגוד חבר במועצת המדע הבין-לאומית.

## ארגון
האיגוד הבין-לאומי לגאודזיה וגאופיזיקה מורכב משמונה איגודים, שכל אחד מהם מייצג תחום של גאודזיה או גאופיזיקה. להלן האיגודים**:**
* האיגוד הבין-לאומי למדעי הקריוספרי   
* האגודה הבין-לאומית לגאודזיה
* האיגוד הבין-לאומי לגיאומגנטיות ואווירונומיה 
* האיגוד הבין-לאומי למדעים הידרולוגיים 
* האיגוד הבין-לאומי למטאורולוגיה ומדעי האטמוספירה 
* האיגוד הבין-לאומי למדעי הפיזיקה של האוקיינוסים 
* האיגוד הבין-לאומי לסייסמולוגיה ופיזיקה של פנים כדור הארץ
* האגודה הבין-לאומית לוולקנולוגיה ולכימיה של פנים כדור הארץ

בשל האופי האינטראקטיבי של תחומי הנושא המנוהלים על ידי האיגודים הבין-לאומיים, הוקמו שש ועדות וקבוצת העבודה להיסטוריה של האיגוד (WGH) המשרתות את האיגוד ואת הקהילה הגיאופיזית הבין-לאומית על ידי קידום המחקר של בעיות בינתחומיות מסוימות. להלן שש הוועדות**:**
* שינויים אקלימיים וסביבתיים
* גאופיזיקה מתמטית
* סיכון גיאופיזי וקיימות
* מחקר של עומק פנים כדור הארץ
* נתונים ומידע
* מדעים פלנטריים

## חברים
נכון לשנת 2020, באיגוד יש 58 חברים לאומיים מלאים ו-15 חברים לאומיים עמיתים**:**

**:**
האקדמיה הסינית לטכנולוגיית החלל, 
אקדמיה סיניקה 

#### עמיתים

## אסיפות כלליות, נשיאים ומזכירים
להלן רשימת האספות הכלליות, הנשיאים והמזכירים הכלליים (נכון לשנת 2020)**:**

## קישורים חיצוניים
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גאופיזיקה
קטגוריה:ארגונים בין-לאומיים
קטגוריה:איגודים חברים במועצת המדע הבין-לאומית
יצחק אדרבי

רבי **יצחק אדרבי** (~ה'ר"ף, 1520 - ז' באייר ה'של"ז, 24 באפריל 1577) היה פוסק הלכה וראש ישיבה מחכמי יהדות סלוניקי, מרבני הפזורה הספרדית במאה ה-16 בשטחי האימפריה העות'מאנית בכלל וביוון בפרט.

## ביוגרפיה
נולד בסלוניקי לרב שמואל אדרבי, בצעירותו למד יחד עם רבי שמואל די מדינה אצל רבי יוסף טאיטאצאק והיה לתלמידו המובהק. כבר בצעירותו התמנה כרב בקהילת לישבון ובשנת ה'ש"ט (1549) התמנה כרבה של קהילת "שלום" בעיר שבה כיהן עד לפטירתו.

רבי יצחק אדרבי נחשב לאחד מגדולי הפוסקים במאה ה-16 ושאלות הלכתיות נשלחו אליו מרחבי הבלקן. הוא היה ידידו ועמיתו של רבי שמואל די מדינה, חברו משכבר ואחד מחשובי הפוסקים בזמנו, ובתי הדין של שניהם היו מן החשובים ביותר בסלוניקי, הם העריכו זה את זה אף שלעיתים התגלעה ביניהם מחלוקת והוחלפו האשמות הדדיות. חלק מתשובותיו כונסו בספר השו"ת **דברי ריבות** שנדפס בסלוניקי חמש שנים לאחר פטירתו (ה'שמ"ב) וזכה למהדורות נוספות.

דרשותיו כתובות בסגנון מליצי ואף הן באו בדפוס בשם "דברי שלום" וזכו למהדורות חוזרות. לפי יעקב קלצקין היה רבי יצחק אדרבי גם מקובל ובקיא בספרות הקבלה, אך חוקר תולדות יהודי סלוניקי, יצחק שמואל עמנואל, חולק על כך.

## לקריאה נוספת
* יצחק שמואל עמנואל, **גדולי שלוניקי לדורותם**, ח"א, תל אביב תרצ"ו, פריט 243, עמ' קנו-קנז.
* מיכאל מולכו, **בית העלמין של יהודי שאלוניקי**, ירושלים תשל"ה, פריט 510, עמ' 163–164

## קישורים חיצוניים
*  הקישור אינו פעיל.
;ספריו
* 
* 
* 
* 
* לאה בורנשטיין מקובצקי 
* 

## הערות שוליים

קטגוריה:האימפריה העות'מאנית: רבנים
קטגוריה:רבני ק"ק שלום בסלוניקי
קטגוריה:תלמידי רבי יוסף טאיטאצאק
קטגוריה:מחברי ספרי שו"ת: ראשוני האחרונים
קטגוריה:ילידי 1510
קטגוריה:נפטרים ב-1584
סליל (צורה גאומטרית)

ממוזער|סליל (באוריינציית יד-ימין) המתואר על ידי (cos(t), sin(t), t) מ t=0 ועד t=4π. החצים מסמנים כיוון גדילה של t.
**סליל** (באנגלית: **Helix**) היא צורה גאומטרית המתוארת על ידי עקומה חלקה במרחב אשר לה תכונה המגדירה שהמשיק בכל נקודה יוצר זווית קבועה עם ישר הנקרא ה"ציר".

דוגמאות נפוצות הן הצורה המוכרת ביותר של קפיץ או מסעד היד במדרגות ספירליות.

מולקולת ה-DNA מורכבת משני סלילים שזורים וכן חלבונים רבים בעלי תתי מבנים בצורת סליל הקרויים "סליל אלפא".

## תיאור מתמטי
במתמטיקה, סליל הוא יריעה 1-ממדית במרחב התלת־ממדי. ניתן לתאר סליל בהרבה צורות פרמטריות, אך הפשוטה מביניהם היא:
: x(t) = \cos(t),\,
: y(t) = \sin(t),\,
: z(t) = t.\,
או בקואורדינטות גליליות:
: r(t) = 1,\,
: \theta(t) = t,\,
: h(t) = t.\,
עבור t\in [0,T] אורך המסילה הוא T\cdot \sqrt{2}.

ממוזער|267x267 פיקסלים|סליל המורכב מרכיבי סינוס בצירים X ו Y.

## דוגמאות

File:Lehn Beautiful Foldamer HelvChimActa 1598 2003.jpg|
File:DirkvdM natural spiral.jpg|
File:Magnetic_deflection_helical_path.svg|
File:Ressort de traction a spires non jointives.jpg|


## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:עקומות
קטגוריה:צורות גאומטריות
תוכיי ניו זילנד

**תוכיי ניו זילנד** (שם מדעי: Strigopidae) היא משפחה יחידה בעל-משפחתה שבסדרת התוכאים, אשר כל המינים בה חיים בניו זילנד, במזג אוויר יותר קריר מרוב התוכים. במשפחה זו ישנם שני סוגים, אך רק שלושה מינים חיים. המין הגדול בקבוצה - תוכיליל ניו זילנדי, הוא התוכי הגדול בעולם, התוכי הלא מעופף היחידי והתוכי הלילי היחיד. נותרו 252 תוכיללים והוא על סף הכחדה.

## מיון
*על-משפחה **תוכיי ניו זילנד** (Strigopoidea)
**משפחה **תוכיי ניו זילנד** (Strigopidae)
***סוג ומין יחיד קאקאפו (*Strigops habroptilus*) - ייתכן ששייך למשפחה נפרדת
***סוג נסטור (*Nestor*)
****נסטור הררי או קיאה (*Nestor notabilis*)
****נסטור דרומי או קאקא (*Nestor meridionalis*)
****נסטור נורפלוקס (*Nestor productus*) - נכחד
****נסטור צ'הטאם (*Nestor chathamensis*) - נכחד
***סוג *Nelepsittacus* - נכחד
***סוג ומין יחיד הרקלס אינקספקטטוס (*Heracles inexpectatus*) - נכחד

## סיסטמטיקה
עד לאחרונה, לא שררה הסכמה מדעית בנוגע לטקסנומיה של סדרת ה**[[תוכאים]]** (Psittaciformes), ומיקומם של המינים תחת על-משפחת **תוכיי ניו זילנד** (Strigopoidea) השתנה לאורך השנים. על-משפחה זו היא אחת משלוש על-המשפחות המרכיבות את סדרת התוכאים. השתיים האחרות הן ה**[[קקדו]]** (Cacatuoidea) וה**[[תוכים האמיתיים]]** (Psittacoidea). בעוד שחלק מהטקסונומיסטים כוללים שלושה סוגים (*Nestor*, *Nelepsittacus* ו-*Strigops*) תחת משפחת הסטריגופידיים (Strigopidae), אחרים מפצלים את הסוגים *Nestor* ו-*Nelepsittacus* למשפחה נפרדת – **נסטוריים** (Nestoridae), ומותירים רק את ה-*Strigops* תחת משפחת הסטריגופידיים. באופן מסורתי, שויכו המינים מעל-משפחת תוכיי ניו זילנד לעל-משפחת התוכים האמיתיים, אולם מחקרים עדכניים אישרו את מיקומה הייחודי של קבוצה זו בבסיס העץ הפילוגנטי של הסדרה.
## קישורים חיצוניים

*
קטגוריה:בעלי חיים שתוארו ב-1849
קטגוריה:טקסונים שתוארו בידי שארל לוסיאן בונפרטה
Lobe den Herrn, meine Seele, רי"ב 69א

**Lobe den Herrn, meine Seele** (בעברית: ברכי נפשי את ה'), רי"ב 69א, היא קנטטה שהלחין יוהאן סבסטיאן באך בהיותו בלייפציג. ביצועה הראשון היה ביום ראשון ה-12 שלאחר חג השילוש הקדוש, ב-15 באוגוסט 1723.

## רקע
באך עבד כנגן עוגב בעיר מילהאוזן בין 1707 ל-1708, אך שלח ידו גם בהלחנת קנטטות. לאחר מכן היה מלחין החצר של הדוכס בוויימאר מ-1708 עד 1717, וחיבר שם כ-20 קנטטות "דתיות" שנועדו לביצוע כחלק מתפילת יום ראשון בכנסייה. לאחר מכן עבר לעיר קטן, התמנה לקאפלמייסטר וחיבר שם מוזיקה בסגנון חופשי ולא דתי.

במאי 1723 התמנה באך לתפקיד מנצח המקהלה ואחראי על המוזיקה בכנסיות המרכזיות בלייפציג. הוא חי ופעל בעיר כ-27 שנים, עד מותו. שם כתב את רוב הקנטטות שלו: מתוך יותר מ-200 קנטטות שידוע עליהן כיום, פחות מ-40 נכתבו עד הגיעו ללייפציג וכל השאר נכתבו בעיר; בדומה לעבודתו בוויימאר, מטרתו הייתה להלחין קנטטה עבור כל מועד בשנה הליטורגית, כלומר ימי ראשון וחגים, תוך כמה שנים. עם זאת, בגלל העומס הגדול והקושי בהלחנת יצירות כה רבות, נהג מדי פעם לבצע שוב קנטטות ישנות שלו, לעיתים עם עריכות ושינויים קלים או הרחבות.

קנטטה זו הייתה האחת-עשרה שהלחין באך מאז החל למלא את תפקידו בלייפציג, לאחר רי"ב 75, רי"ב 76, רי"ב 24, רי"ב 167, רי"ב 147, רי"ב 186, רי"ב 136, רי"ב 105 רי"ב 46 ורי"ב 179.
הוא ביצע את הקנטטה שוב ב-31 באוגוסט 1727 ולאחר מכן ערך את המוזיקה ושינה את מרבית הטקסט כך שנוצרה קנטטה הממוספרת 69 שבוצעה ב-1748.

## מילים ומוזיקה
סדר הקריאה לאותו יום כולל פסוקים מהאיגרת השנייה אל הקורינתים העוסקים בחובת השירות של הרוח ושל הברית החדשה, ופסוקים מהבשורה על-פי מרקוס המספרים כיצד ריפא ישו את החרש. זהות מחבר הלברית אינה ידועה. היא קשורה לפסוקי הקריאה, אך מתמקדת בהכרה בטוב שאלוהים עושה. החלק הראשון הוא פסוק מספר תהלים המהלל את אלוהים על הטוב שהוא גומל. החלק האחרון לקוח ממזמור של סמואל רודיגסט (Samuel Rodigast).

הקנטטה נועדה לביצוע על ידי סולני סופרן, אלט, טנור ובס, בליווי מקהלה בת ארבעה קולות, שלוש חצוצרות, טימפני, שלושה אבובים, אבוב ציד, אבוב ד'אמורה, חלילית, בסון, שני כינורות, ויולה ובאסו קונטינואו. התזמור עשיר יחסית לקנטטות אחרות של באך. לקנטטה 6 חלקים:
# מקהלה: *Lobe den Herrn, meine Seele* (ברכי נפשי את ה')
# רצ'יטטיב לסופרן: *Ach, daß ich tausend Zungen hätte* (אה, לו היו לי אלף לשונות)
# אריה לטנור: *Meine Seele, auf, erzähle* (נשמתי, קומי וספרי)
# רצ'יטטיב לאלט: *Gedenk ich nur zurück* (אם עתה אשוב בזכרוני)
# אריה לבס: *Mein Erlöser und Erhalter* (הגואל המקיים אותי)
# כורל: *Was Gott tut, das ist wohlgetan* (מה שאלוהים עושה, טוב הוא)

## הקלטות
היצירה הוקלטה במלואה רק 5 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1976), טון קופמן (ב-1997), מסאקי סוזוקי (ב-1999) וג'ון אליוט גרדינר (ב-2000).

## קישורים חיצוניים

* פרטי הקנטטה באתר קנטטות באך
* טקסט הקנטטה באנגלית

## הערות שוליים

קטגוריה:קנטטות מאת יוהאן סבסטיאן באך
אולימפיאס השנייה

**אולימפיאס** (ביוונית: **Ὀλυμπιάς**; המאה ה-3 לפנה"ס) הייתה מלכת אפירוס. בתם של פירוס הראשון ואנטיגונה, אשתו ואחותו של אלכסנדר השני, ואמו של פירוס השני.

## ביוגרפיה
אולימפיאס הייתה בתם הבכורה של פירוס הראשון מלך אפירוס, ואשתו הראשונה אנטיגונה, שהייתה בתה של ברניקי הראשונה, מלכת מצרים. בשנת 295 לפנה"ס מתה אנטיגונה בלידתה את אחיה הצעיר של אולימפיאס, תלמי. תלמי מת מאוחר יותר במהלך המלחמות הממושכות שניהל אביהם. לאחר מותה של אנטיגונה, נישא פירוס ללאנאסה מסיציליה, שילדה לו את אלכסנדר והלנוס. אולימפיאס נישאה לאלכסנדר, שהיה אחיה החורג וצעיר ממנה. היא ילדה לו חמישה ילדים, שלוש בנות ושני בנים - פירוס ותלמי. בשנת 272 לפנה"ס מת פירוס, ואלכסנדר ירש את מקומו.

אלכסנדר מת בשנת 242 לפנה"ס. תלמי ופירוס היו עדיין צעירים, ואולימפיאס שימשה כעוצרת. היא ירשה ממלכה לא יציבה. מכל השבטים השונים שהרכיבו אותה, רק המולוסים נותרו נאמנים לבית המלוכה. בשנת 239 לפנה"ס פרצה מלחמה בין אפירוס לאיטולים, ואלו האחרונים תקפו את הנחלות של אפירוס בצפון אקרנאניה. אולימפיאס התקשתה לנהל את המלחמה בצורה יעילה, ומהומות פרצו בבירה אמבארקיה. בצר לה, החלה אולימפיאס לכרות בריתות בניסיון להציל את שלטונה. היא חיתנה את בתה פתיה עם דמטריוס השני איטוליקוס, מלך מוקדון, ואת הנסיכה נראיס השיאה לגלון, בנו של היירון השני טיראן סירקוסאי.

בריתות אלו יכלו לספק לאולימפיאס עזרה רבה, אולם לא כך היה. מלך מוקדון אכן הכריז מלחמה על האיטולים, אולם התעניין יותר בסיפוח שטחים חדשים לארצו מאשר בהצלת ממלכת אפירוס המתפוררת. פירוס נהרג במהלך מעשי האיבה, ותלמי מת ממחלה במהלך המהומות שפרצו בעיר הבירה. על פי יוסטינוס, אולימפיאס מתה מרוב צער. ירשה אותה נכדתה, דידמאיה השנייה בת פירוס. שלטונה של דידמאיה היה קצר, היא הצליחה להשיב לעצמה את השלטון בבירה, אולם נרצחה במקדש ארטמיס. לאחר מותה הפכה אפירוס לדמוקרטיה.

אתנאיוס מוסר סיפור מוזר על פיו היא רצחה את אהובתו של בנה פירוס.

## לקריאה נוספת
* דוד גולן, **תולדות העולם ההלניסטי**, ירושלים: הוצאת הספרים ע"ש י"ל מאגנס, מהדורה ראשונה תשמ"ג, מהדורה שנייה תשמ"ז.

* Smith, **Dictionary of Greek and Roman Biography and Mythology**, "Olym'pias", 1873


## הערות שוליים

קטגוריה:אפירוס
קטגוריה:יוונים הלניסטיים
קטגוריה:מלכות בעת העתיקה
קטגוריה:נשים במאה ה-3 לפנה"ס
R בארנבת

**R בארנבת** (R Leporis, נקרא גם "כוכב הארגמן של הינד" (Hind's Crimson Star)) הוא כוכב ענק אדום משתנה מסוג מירה הממוקם בקבוצת הכוכבים ארנבת ובסמוך לקבוצת הכוכבים ארידנוס.

הכוכב התגלה על ידי האסטרונום הבריטי ג'ון רסול היינד בשנת 1845.

הכוכב בעל בהירות נראית בטווח של 5.5-11.7 ובמחזור של 418-441 ימים (הערכות אחרונות מדברות על 427.07 ימים).

בהירותו המוחלטת של הכוכב היא -5.55 והטמפרטורה שלו היא 2,877 קלווין.

הכוכב מרוחק 1,300 שנות אור (400 פארסק) מכדור הארץ והוא בעל עוצמת הארה הגדולה פי 102,000 מעוצמת הארתה של השמש.

## קישורים חיצוניים

* 

קטגוריה:קבוצת הכוכבים ארנבת
קטגוריה:ענקים
קטגוריה:משתני מירה
ישראל בן-חיים

**ישראל בן חיים** (נולד ב-31 במאי 1948) הוא קצין צה"ל במילואים בדרגת אלוף-משנה, שירת כטייס ומפקד כנף 15 בחיל האוויר. לאחר שירותו הצבאי כיהן כמנהל נמל התעופה בן-גוריון, מנכ"ל ישראייר ומנכ"ל קמור מוטורס.

## ביוגרפיה
שמאל|200px|בן חיים בשנת 2016|ממוזער
בן חיים נולד בישראל, בנם של יעקב וחנה, שני הוריו הם ניצולי השואה. למד בבית הספר החקלאי בנהלל ושירת בצה"ל כטייס בחיל האוויר. פיקד על טייסת 131 בתקופה בה חילצה הטייסת את אנשי המוסד מסודאן ולאחר מכן פיקד על בסיס שדה דב. במאי 1990 החליט להוציא סיור לחופי הארץ בעקבות העלאת כוננות לקראת חג השבועות ולכידת מחבלים על סירה מול חוף געש. הוא הטיס מטוס תצפית מדגם עגור, צוות המטוס איתר סירה חשודה ששטה בים התיכון לעבר חוף ניצנים וזיהה כי מדובר בסירת מחבלים. בן חיים טס מעלייה בגובה נמוך על מנת להפחיד ולעכב את המחבלים והכווין את הכוחות שהביאו לעצירתה ומניעת הפיגוע המתוכנן. על פעולתו הוענק לבן חיים ולטייס המשנה שלו יואש קושניר צל"ש ממפקד חיל האוויר.

לאחר שחרורו שימש במשך שנתיים סמנכ"ל מבצעים ברשות שדות התעופה ובשנים 1996 עד יוני 2001 שימש מנהל נמל התעופה בן-גוריון. ב-2006 מונה למנכ"ל ישראייר וכיהן בתפקיד במשך כשנתיים וחצי. ב-2008 מונה למנכ"ל קמור רכב וב-2011 מונה למנכ"ל קמור מוטורס. הוא חבר בוועד המנהל של הקרן לרווחה לנפגעי השואה בישראל.

## חיים אישיים והשכלה
בן חיים נשוי לגליה ואב לשניים (סבא לחמישה). הוא בעל תואר ראשון במדע המדינה מאוניברסיטת חיפה ובוגר לימודי מטה מתקדמים בחיל האוויר המלכותי. בעלים של נחלה במושב עדנים.

## קישורים חיצוניים

## הערות שוליים

קטגוריה:מפקדי בסיס שדה דב
קטגוריה:טייסי חיל האוויר הישראלי
קטגוריה:מעוטרי צל"ש אלוף
קטגוריה:אלופי-משנה בחיל האוויר
קטגוריה:מנכ"לים יוצאי שירות קבע בצה"ל
קטגוריה:עובדי ישראייר
קטגוריה:בוגרי התיכון החקלאי ויצו נהלל
קטגוריה:בוגרי אוניברסיטת חיפה
קטגוריה:עדנים: אישים
קטגוריה:אנשי הדור השני לשואה
קטגוריה:ישראלים שנולדו ב-1948
שמואל פלורנטין (הזקן)

רבי **שמואל פלורנטין** (**רש"ף**; ~ה'ש', 1540 - י"ד בכסלו ה'שע"ה, 6 בנובמבר 1614) היה רב וראש ישיבה מחכמי יהדות סלוניקי בראשית המאה ה-17. רבה של ק"ק "שלום".

מכונה **רבי שמואל פלורנטין הזקן** או **רבי שמואל פלורנטין הקדמון** על מנת לבדלו מרבנים אחרים בעלי שם זהה שחיו בסלוניקי בדורות הבאים.

## ביוגרפיה
נולד בסלוניקי, אז באימפריה העות'מאנית, לרב דוד פלורנטין.

בין השנים ה'שמ"ד, 1584 - ה'שנ"א, 1591, היה אחד מפרנסי התלמוד תורה בסלוניקי. בשנת ה'שמ"ח, 1588, נפטרה אשתו רחל. ובשנים אלו שימש גם כדיין. בסביבות שנת ה'שס"ג, 1603, הייתה לו ישיבה בתלמוד תורה.

לאחר פטירת רבי יצחק אדרבי (בין השנים ה'של"ז-ה'שמ"ד, 1577–1584) התמנה תחתיו כרבה של ק"ק "שלום" בסלוניקי, הרב דוד אבן שושן. לאחר פרישת האחרון בשנת ה'שס"א החתים את בני הקהילה שלא למנות לו יורש עד שיעברו עשר שנים מיום עזיבתו את התפקיד. במהלך תקופה זו נפטר הרב אבן שושן, והקהילה התירה את השבועה אצל רבי אהרן בן חסון, כדי לאפשר את מינויו של רבי שמואל פלורנטין כרבה של הקהילה.

לפי רבי דוד קונפורטי באחרית ימיו עקר לקושטנדינא ובה נפטר, אולם מצבת קברו נמצאת בעיר סלוניקי. נכתב עליה:

בנו היה כנראה, ר' דוד פלורנטין, ראש הבודקים בסלוניקי ואביו של רבי שמואל פלורנטין "האחרון".

## לקריאה נוספת
* יצחק שמואל עמנואל, **מצבות שאלוניקי**, ח"א, ירושלים תשכ"ג. פריט 448, עמ' 197–199.
* רבי דוד פיפאנו, רשימת רבני קהילת "שלום" בתוך **שלשלת רבני שלוניק** (ו: מדפי הספר), נספח לספרו "חגור האפד", סופיה תרפ"ה

## קישורים חיצוניים
* 

## הערות שוליים

קטגוריה:רבני ק"ק שלום בסלוניקי
קטגוריה:האימפריה העות'מאנית: רבנים
קטגוריה:נפטרים ב-1614
שמואל פלורנטין

רבנים שונים בני סלוניקי נקראו בשם **שמואל פלורנטין**.

פלורנטין
צפון אסיה

ממוזער|צפון אסיה
**צפון אסיה** הוא אזור ביבשת אסיה, הכולל את סיביר והמזרח הרחוק הרוסי. האזור ממוקם בחלקה האסייתי של רוסיה, מזרחית להרי אורל.

## גאוגרפיה
המושג "צפון אסיה" משמש גאוגרפים רק לעיתים נדירות, אך בדרך כלל הכוונה היא לחלק הגדול יותר של רוסיה, שנודע כסיביר. לעיתים החלקים הצפוניים של מדינות אסיאתיות אחרות, כמו קזחסטן ומונגוליה.

מסיבות גאוגרפיות וסטטיסטיות, מערכת הסטטיסטיקה של האו"ם ומערכות סיווג אחרות אינן מחלקות מדינות לחלוקות משניות, ובכך משייכים את כל האזור הרוסי כחלק מאירופה או ממזרח אירופה.

## דמוגרפיה
על פי רוב ההערכות ישנם כ-38 מיליון רוסים המתגוררים מזרחית להרי אורל. כיום אין הרבה סיבירים ילידים והם מיעוט בסיביר / צפון אסיה בשל תהליך הרוסיפיקציה האירופי המכוון בשלוש המאות האחרונות. לפי מרשם האוכלוסין הרוסי, הילידים באזור זה הם רק כ-10% מהאוכלוסייה הכוללת של האזור, כאשר הבוריאטים מונים כ-450.000 תושבים, מה שהופך אותם לקבוצת המיעוט האתנית הגדולה בסיביר. מלבדם ישנם גם למעלה מ-400.000 יקוטים בסיביר. לפי מפקד האוכלוסין משנת 2002, בסיביר חיים גם כ-500,000 טטרים, אך 300,000 מתוכם אינם ילידים ומקורם מאזור הוולגה (אידל-אורל) שהתיישבו בסיביר בתקופות קולוניליסטיות שונות. קבוצות אתניות אחרות שחיות באזור הן ממוצא אתני גרמני והם מונים כ-400,000 איש.

## ראו גם
* סיביר
* המזרח הרחוק הרוסי

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אסיה: אזורים
שמואל פלורנטין (האחרון)

**רבי שמואל פלורנטין** (נפטר בכ"ג באייר ה'תקי"ד, 15 במאי 1754) היה רב ופוסק הלכה מחכמי יהדות סלוניקי, מחבר ספר השו"ת **עולת שמואל**.

מכונה: ר' שמואל פלורנטין "האחרון" או "הבחור" כדי לבדלו מהרב שמואל פלורנטין "הזקן" או "הקדמון" ומדודו הרב שמואל חיים פלורנטין.

## ביוגרפיה
נולד בסלוניקי לר' דוד שהיה ראש הבודקים בעיר. למד בישיבה של ק"ק "עץ החיים" מפי רבי שלמה הלוי הבחור והיה מתלמידיו המובהקים. קיבל תורה גם מרבו בהלכה, דודו הרב חיים שמואל פלורנטין מחבר "מעיל שמואל".

## כתביו
* 
* 
* 

## לקריאה נוספת
* מיכאל מולכו, **בית העלמין של יהודי שאלוניקי**, ירושלים תשל"ה. פריט 1253, עמ' 447–448

## קישורים חיצוניים
* 

קטגוריה:האימפריה העות'מאנית: רבנים
קטגוריה:מחברי ספרי שו"ת
קטגוריה:פרשני הרמב"ם
קטגוריה:נפטרים ב-1754
קאקא (ניו זילנד)

**קאקא** או **נסטור דרומי** (שם מדעי: *Nestor meridionalis*) הוא אחד משני מיני התוכים מהסוג נסטור, האנדמי לניו זילנד. המין השני הוא הקיאה, או נסטור הררי או נסטור צפוני (*Nestor notabilis*), החי מעט צפונה ממנו. הקאקא מצוי בסכנת הכחדה בטבע.

## מאפיינים
הנסטור הוא תוכי בינוני שאורכו עד 45 ס"מ ומשקלו עד 500 גרם. לנסטור דו-צורתיות זוויגית והזכרים גדולים יותר מהנקבות אך דומים להן בצבעם האפור עם כתמים אדמוניים על הרגלים, הכנפיים והראש, יחד עם כתם כתום על הלחיים והמקור. הם ניזונים בעיקר מזרעים ומצמחייה שונה, לרבות עשב, פרחים, פירות קטנים וחרקים. הם גם יכרסמו קליפות עצים כדי להגיע לחיפושיות הנמצאות בתוך הגזע.

התוכי חי ביערות ממוזגים ברחבי שני האיים וכן באי קפיטי , האי קודפיש  והאי ברייר הקטן .

תוכים אלה נמצאים בסכנת הכחדה, בעיקר עקב יונקים טורפים שלא היו קיימים בניו זילנד והובאו אליה על ידי האדם: בעיקר חולדות, פוסומים וחמוסים, אשר טורפים הן פרטים בוגרים והן צעירים. בנוסף תוכים אלה נפגעים מתחרות עם צרעות פולשות ועם כנימות מגן על צוף של עצים.

## תת-מינים
* קאקא צפוני (*Nestor meridionalis septentrionalis*)
* קאקא דרומי (*Nestor meridionalis meridionalis*)


Kaka-Parrots.jpg
North-Island-Kaka.jpg
Nestor meridionalis -Wellington -New Zealand-8c.jpg


## קישורים חיצוניים

* 

## הערות שוליים

קטגוריה:בעלי חיים שתוארו ב-1788
קטגוריה:תוכיי ניו זילנד
קטגוריה:טקסונים שתוארו בידי יוהאן פרידריך גמלין
קטגוריה:בעלי חיים בהרי ניו זילנד
פרנסואה-לואי קאילר

**פרנסואה-לואי קאילר** (צרפתית: **François-Louis Cailler**; ) היה יצרן השוקולד השווייצרי הראשון, ומייסד חברת השוקולד קאילר.
[ממוזער|מפעל השוקולד "קאייר" ב[ברוק (שווייץ)|ברוק]]
## ביוגרפיה
המפגש הראשון של קאילר עם שוקולד היה ביריד מקומי כאשר טעם שוקולד איטלקי. לאחר המפגש הראשוני עבר קאילר לטורינו ולמד את אומנות הכנת השוקולד. כאשר חזר לשווייץ, יסד את מפעל השוקולד הראשון בשווייץ בעיירה קורסייה שליד ווה בשנת 1819. ב-1825 פתח מפעל שוקולד שני, שנמכר מאוחר יותר לבנו ג'וליאן וחתנו דניאל פטר. מאז 1899 נמצא המפעל הראשי בעיירה ברוק שבאזור גרוייר, בשווייץ.

המצאתו הגדולה הייתה פיתוח של שוקולד חלק שהיה ניתן לצוק לתבניות. המצאה זו הייתה סנסציה עולמית.

בשנת 1875 עלה במוחו של דניאל-פטר הרעיון להוסיף לשוקולד את תמצית החלב של שכנו אנרי נסטלה ובכך המציא את שוקולד החלב. משפחת קאילר ופטר חברו בסופו של דבר למיזם של קרל-אמדה קוהלר (ממציא שוקולד האגוזים) על מנת להקים חברה משותפת.

בשנת 1929, נסגר מעגל כאשר נסטלה, שהפכה לחברת ענק, רכשה את החברה המשותפת.

## קישורים חיצוניים

*אתר Cailler

קטגוריה:ווה
קטגוריה:אנשי עסקים שווייצרים
קטגוריה:שווייצרים שנולדו ב-1796
קטגוריה:נפטרים ב-1852
אנה הדוויג בול

**אנה הדוויג בול** (בלעז: **Anna Hedvig Büll**, במקור: **Anna Hedwig Buhl**; 4 בפברואר [לפי לוח השנה היוליאני: 23 בינואר] 1887 — 3 באוקטובר 1981) הייתה מסיונרית אסטונית (ממוצא גרמני-בלטי) שסייעה להצלת חייהם של כמה אלפי ילדים יתומים ארמנים, בתקופת רצח העם הארמני.

## ביוגרפיה
בול נולדה למשפחה נוצרית-לותרנית בשנת 1887 בהאפסלו, אסטוניה. בעיירת נופש זו, ניהל אביה אתר מרפא בבוץ שהיה בבעלותו. היא הייתה הילדה השישית מבין שמונה אחים ואחיות. בול למדה בבית ספר ציבורי באסטוניה עד גיל 15, לאחר מכן היא נשלחה לשם השלמת לימודיה לעיר סנט-פטרסבורג, שם למדה במשך שלוש שנים בבית ספר גרמני-פרוטסנטי. במהלך ביקורה בבית המשפחה בשנת 1903, אשר היה בעיירת הולדתה, היא קיבלה השראה מהרצאה שניתנה על ידי אוונגליסט ידוע בשם יוהאן קארגל. דבר זה השפיע על החלטתה להקדיש את חייה למאמץ הסיוע ההומניטרי.

לאחר שהשלימה את לימודי התואר הראשון בשנת 1903, בול בילתה את עיקר זמנה בבית המסיון "Malche", אשר בעיירה הגרמנית "Bad Freienwalde (Oder)". שם היא למדה על גורל הארמנים תחת האימפריה העות'מאנית. חדורת מטרה לסייע לבני העם הארמני, היא סיימה את לימודיה בבית הספר האוונגליסטי. במהרה היא הוזמנה לשרת בתחנת מסיון ארמנית במארש. עם זאת, בשל גילה הצעיר וחוסר ניסיונה היא נאלצה תחילה לעבור התנדבות עם נשים וילדים בכפרים גרמניים ולאחר מספר חודשים להתנסות בסיוע לאביונים בסנט-פטרסבורג.

בשנת 1909, ניסתה שוב בול לסייע לארמנים, אך ניסיון זה נקטע באבו בשל התפשטות הידיעה אודות הטבח בנפת אדנה שבקיליקיה (כיום חלק מטורקיה). משלא צלח הדבר בידה, המשיכה בול לסמינר הוראה מסיונרי. בסופו של דבר, לאחר שהוסמכה לחינוך, עברה בול לקיליקיה. באזור זה היא עבדה כמורה בבית יתומים ארמני במארש, בין השנים  1911-1916. בשנת 1915, הייתה בול עדה למעשה הטבח בקיליקיה ופעלה להצלת חייהם של כמעט אלפיים ילדים ארמנים ונשים ארמניות. בתקופה זו הוכרה העיר מארש כ"עיר היתומים". בול נקראה לחזור מהעיר מארש בשנת 1916 ונדרשה לעזוב.

בשנת 1921, נשלחה בול לחלב שבסוריה על ידי ארגון "סיוע נוצרי לאלפו" (בלעז: "Chrétienne en Orient to Aleppo") שהוקם זה מכבר, שם הקימה מחנה פליטים לניצולי רצח העם הארמני. בנוסף לכך, היא קידמה סיוע רפואי לחולי דבר, הייתה שותפה לבניית שני בתי חולים, ארגנה סדנאות אריגה וגינון, לימדה שיעורי ארמנית וכן עסקה ביוזמות נוספות שנועדו לשפר את חייהם ואיכות חייהם של הפליטים.

בשנת 1951, בעת שהחלו הפליטים לבקש מקלט בארמניה הסובייטית, בול לא קיבלה אשרה מטעם רשויות ברית המועצות. בהמשך אותה השנה היא חזרה לאירופה. היא נפטרה במוסד סיעודי למסיונרים ב-3 באוקטובר 1981, בפאתי העיר היידלברג שבגרמניה. 

לאורך 40 שנים מחייה היא השקיעה את מרב מאמציה לשיפור מצבם החברתי של הפליטים הארמנים. ב-29 באפריל 1989, הוקם לוח זיכרון בבית הולדתה שברחוב קולי 5, אשר הוקדש לה על ידי האיגוד לתרבות ארמניה-אסטוניה. בארמניה הוקמה לזכרה אנדרטה, אשר הוצבה בחלל המוזיאון לרצח העם הארמני בירוואן. בפי הפליטים הארמנים, נודעה לעיתים בכינוי "אמא של הארמנים".

חייה של בול, כמו חייהן של עוד ארבע פעילות הומניטריות אירופאיות, שהיו עדות לזוועות רצח העם הארמני, מסופרים בסרט "מפת הגאולה" (באנגלית: "Map of Salvation"), שיצא ב-2015.

## קישורים חיצוניים

קטגוריה:ילידות 1887
קטגוריה:מיסיונרים
קטגוריה:אנשי דת גרמנים לותרנים
קטגוריה:נשים אסטוניות
קטגוריה:גרמנים-בלטים
קטגוריה:רצח העם הארמני: אישים
קטגוריה:נפטרות ב-1981
סאות'רן קרוס (אונייה)

"**סאות'רן קרוס**" (באנגלית: SS ***Southern Cross***) הייתה אוניית קיטור ומפרשים לציד כלבי-ים, שפעלה בעיקר בנורווגיה ובשדות הציד בניופאונדלנד ולברדור.

האונייה אבדה בים בשובה מציד כלבי-ים ב-31 במרץ 1914, ועמה נספו כל 174 האנשים שהיו על סיפונה. באותה סערה טבעה גם אוניית הקיטור "ניופאונדלנד" עם כל 78 אנשי צוותה. אובדן שתי האוניות על אנשיהן ידוע בשם "אסון ציידות כלבי הים בניופאונדלנד".

## קורות האונייה
האונייה תוכננה על ידי בונה האוניות הנורווגי המפורסם קולין ארצ'ר, מי שתכנן את "פראם", אוניית המשלחת של ננסן לקוטב הצפוני . היא נועדה להיות אוניית קיטור ומפרשים לציד לווייתנים, אורכה 45 מ' ותפוסתה ברוטו 520 טון. השם שניתן לה היה "פולוקס" (Pollux), והיא החלה את שירותה ב-1886 מנמל הבית ארנדל שבנורווגיה.

ב-1897 נמכרה "פולוקס" לחוקר הקטבים האנגלי-נורווגי קאשטן בורשקרווינק כדי להוביל את משלחת "צלב הדרום" לאנטארקטיקה, ושמה הוחלף ל"סאות'רן קרוס. ב-19 בדצמבר 1898 יצאה האונייה למסעה, במהלכו עברה לראשונה בהיסטוריה דרך חומת הקרח הגדולה אל ים רוס שלא נחקר עד אז. אוניית המשלחת שבה לאנגליה ביוני 1900.

ב-1901 נמכרה האונייה לחברת ציד כלבי הים "מארי אנד קרופורד" מגלאזגו (Murray & Crawford), וערכה הפלגות ציד סדירות לחופי ניופאונדלנד. ב-1914 אבדה האונייה עם כל צוותה בסערה לחופי ניופאונדלנד.

## מקורות

* Higgins, Jenny (2007). "The 1914 Sealing Disaster". In: Heritage - Newfoundland & Labrador.
* Borchgrevink, Carsten (1901). *First on the Antarctic Continent*. George Newnes. pp. 10-11.
* "Carsten Egeberg Borchgrevink (1864–1934)". *Antarctic Heritage Trust*. 20 November 2009. Archived from the original.
* " An Antarctic Time Line : 1519–1959". *South-Pole*. Retrieved August 29, 2008.
* Paine, L.P. (2000). *Ships of Discovery and Exploration*. Ships of the World Series. Houghton Mifflin.


## ראו גם
* **[[משלחת צלב הדרום]]**

## קישורים חיצוניים

## הערות שוליים

קטגוריה:ספינות מחקר גאוגרפי
קטגוריה:העידן ההרואי של חקר אנטארקטיקה
זאב הודי

**זאב הודי** (שם מדעי: *Canis lupus pallipes*) הוא תת-מין של זאב מצוי מהסוג כלב. הוא דומה מאוד לתת-המינים הקרובים אליו זאב ערבי (*Canis lupus arabs*) וזאב טיבטי (*Canis lupus chanco*) וכן לזאב ההימלאיה (*Canis lupus chanco*). זאבים אלה חיים בדרום אסיה, בעיקר בהודו ובמזרח התיכון, כולל בישראל, בה הוא נפוץ בעיקר ברמת הגולן – שם הוא מזיק גדול למגדלי פרות וכבשים, וכן במרכז, בירושלים וביהודה ושומרון.

## מאפיינים
זאבים אסייתים אלה קטנים יותר מהזאב האירופי (*Canis lupus lupus*), דקים יותר ממנו ופרוותם בהירה וזהובה עם מעט שערות. לעיתים הפרווה גם מעט אדמונית עם שערות לבנות. זאבים אלה חיים בלהקות קטנות של לא יותר מעשרה זאבים, והם נודדים למרחקים רבים בחיפוש אחר טרף. הם נפוצים בעיקר בשמורות טבע, שם מתקבצות הרבה חיות ויש מים בהישג יד.

הזאבים יאכלו כל טרף שימצאו ובדרך כלל צדים בזוגות. הם ניזונים מארנבות, מכרסמים שונים ואנטילופות. הם פחות מותאמים למרוצים ממושכים ויעדיפו לתקוף את האנטילופות ממארב או על ידי מרדף בין השיחים כך שפרט אחד יכול להצטרף באמצע המרדף מבלי להיראות. לעיתים הם גם מבריחים את האנטילופות אל זאב נוסף המסתתר בסבך.

לעיתים הם מזדווגים עם דולים בשמורות בהודו.

זאבים אלה מופיעים ב"ספר הג'ונגל" מאת רודיארד קיפלינג, בו מתוארים משפחת זאבים שאימצה גור אדם לו קראו מוגלי.

הזאבים לא תוקפניים לבני אדם בדרך כלל, אם כי לעיתים נהרגו מספר ילדים בהודו לאחר תקיפות ואף בישראל אירעו בשנת 2017 מקרים של תקיפת ילדים במדבר יהודה. חוקרי זאבים העלו השערה שמדובר בזאב מעורב בכלב או בזאב שהתרגל לנוכחות בני אדם.

## קישורים חיצוניים

## הערות שוליים

ממוזער|ימין|300px|זאבים מתעמתים בגן חיות
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ויליאם הנרי סייקס
קטגוריה:כלב
קטגוריה:ארץ ישראל: כלביים
קטגוריה:הודו: יונקים
קטגוריה:פקיסטן: יונקים
קטגוריה:אפגניסטן: יונקים
קטגוריה:מדבר טאר: בעלי חיים
קטגוריה:בעלי חיים שתוארו ב-1831
R בדג זהב

**R בדג זהב** (R Doradus, נקרא גם **HD 29712**) הוא ענק אדום משתנה מסוג מירה הנמצא במרחק של 178 שנות אור (54.6 פארסק) מכדור הארץ בקבוצת הכוכבים דג זהב וקרוב לקבוצת הכוכבים רשת. בהירותו הנראית של הכוכב נעה בין דרגה 6.6 לדרגה 4.8 ורדיוסו הוא 70 ± 515 מיליון ק"מ שהם 50 ± 370 רדיוסי שמש (3.46 יחידות אסטרונומיות). לו הוא היה ממוקם במרכז מערכת השמש הוא היה עולה על מסלולו של מאדים ועל רוב מסלולה של חגורת האסטרואידים.

לכוכב קוטר זוויתי מדיד בין הגדולים ביותר בכל השמים (0.052″ – 0.062″).

לכוכב עוצמת הארה הגדולה פי 6,500 מזו של השמש ומסה של 1.2 מסות שמש. אורך מחזור השינוי באורו של הכוכב אורך 340 יממות והטמפרטורה שלו היא 2,740 קלווין. הכוכב בעל סיווג ספקטרלי של M8IIIe.

## קישורים חיצוניים

* 

קטגוריה:קבוצת הכוכבים דג זהב
קטגוריה:ענקים מסוג M
קטגוריה:משתני מירה
מאיר גלבוע

**מאיר גלבוע** (נולד ב-3 באוקטובר 1949) הוא קרימינולוג ישראלי וניצב משנה (בדימוס) שכיהן כסגן ראש היחידה הארצית לחקירות פשעים במשטרת ישראל. לאחר פרישתו מהמשטרה, עמד בראש מחלקת החקירות ברשות ההגבלים העסקיים. לאחר מכן שימש יועץ מיוחד לענייני שחיתות למבקר המדינה, מיכה לינדנשטראוס.

## במשטרה

במהלך 35 שנות שירותו במשטרה ביצע גלבוע תפקידים רבים בתחומי החקירות: את דרכו הפיקודית החל כראש משרד החקירות בתחנת אילת, ומאוחר יותר שימש ראש מחלק חקירות וראש מחלק נוער במרחב ירושלים. משם המשיך לתפקידים נוספים ובהם ראש מפלג חקירות ביחידה הארצית לחקירות הונאה, קצין אגף החקירות במחוז שומרון ויהודה וסגן ראש היחידה הארצית לחקירות פשעים. הוא השתתף במהלך שירותו במשטרה בחקירות של בכירים רבים במערכת השלטונית ובהם אריה דרעי, אהוד אולמרט, רפאל פנחסי, יאיר לוי ויוסי ונונו.

למרות ששירת שנים ארוכות במשטרה, הוא מרבה למתוח ביקורת על תפקודה. בשנת 2014 אמר: 

## לאחר פרישתו

בשנת 2005 מונה למנהל מחלקת חקירות ברשות ההגבלים העסקיים, וכן שימש חבר הנהלת הרשות. בשנת 2008 מונה ליועץ בכיר למבקר המדינה דאז, מיכה לינדנשטראוס, למאבק בשחיתות הציבורית. כעבור שנתיים פרש מהתפקיד לאחר שהבין שלינדנשטראוס מחפש לו מחליף. לאחר שפרש הסביר בריאיון לעיתון הארץ כי בתקופה שבה עבד במשרד המבקר זיהה סימפטומים למה שהוא מגדיר כ"תרבות של שקר", וכי הוא חושש שהסימפטומים הללו עלולים להתפשט בעתיד בגוף הארגון כמחלה. "לצערי, יש במשרד תרבות של דיווח לא נכון ויש תרבות של חוסר דיווח, שזה בעצם אותו הדבר", אמר אז.

ב-1998 קיבל את אות "אביר איכות השלטון" מטעם התנועה למען איכות השלטון. בשנת 2005 קיבל את אות אומ"ץ על מאבקו למען מינהל תקין וצדק חברתי ומשפטי. היה חבר בוועדה לבחינה מחודשת בעניינו של רון ארד בראשות השופט בדימוס אליהו וינוגרד. שימש חבר ב"וועדת טרנר", שבחנה את תפקיד השיטור הקהילתי והמשטרה העירונית במאבק באלימות.

## באקדמיה

גלבוע הוא בעל תואר ראשון בפסיכולוגיה מהאוניברסיטה העברית ותואר שני במדע המדינה מאוניברסיטת חיפה. בעל תואר דוקטור מאוניברסיטת ניופורט בקליפורניה. עבודת הדוקטורט שלו עסקה "בפוטנציאל להרשעה של חפים מפשע במערכת אכיפת החוק בישראל". כיום הוא מלמד בפקולטה למשפטים באוניברסיטת בר-אילן. בעבר לימד גם בבית הספר לממשל ומדיניות ציבורית באוניברסיטה העברית ובבית הספר לקרימינולוגיה במכללה האקדמית עמק יזרעאל.

## חיים אישיים
גלבוע נשוי ואב לשלושה ילדים. מתגורר ביישוב עתלית. בנה של פרופ' מנוחה גלבוע.

## קישורים חיצוניים
* 
* 

## הערות שוליים

קטגוריה:קרימינולוגים ישראלים
קטגוריה:ניצבי-משנה במשטרת ישראל
קטגוריה:בוגרי האוניברסיטה העברית בירושלים
קטגוריה:בוגרי אוניברסיטאות ומכללות בארצות הברית
קטגוריה:עתלית: אישים
קטגוריה:ישראלים שנולדו ב-1949